pythainlp/thai-wiki-dataset-v4 huggingface dataset:
ไทยรัฐทีวี

ไทยรัฐทีวี เป็นช่องโทรทัศน์ภาคพื้นดินระบบดิจิทัลในประเทศไทย ความละเอียดสูง ผลิตโดย บริษัท ทริปเปิ้ลวีบรอดคาสต์ จำกัด ในเครือหนังสือพิมพ์ไทยรัฐ โดยมีรายการที่ได้รับความนิยมมากมาย เช่น ข่าวใส่ไข่ เป็นต้น
ประวัติ.
ตั้งแต่วันที่ 1 เมษายน พ.ศ. 2557 ไทยรัฐทีวีเริ่มทดลองออกอากาศ ผ่านอุปกรณ์รวมส่งสัญญาณ ของ บริษัท อสมท จำกัด (มหาชน) เป็นภาพทดสอบพร้อมเสียงระบบดอลบี 5.1 
ก่อนหน้านี้ เมื่อวันที่ 11 พฤศจิกายน พ.ศ. 2556 ฝ่ายข่าวไทยรัฐทีวีทดลองออกอากาศผ่านอินเทอร์เน็ตรายงานสดการอ่านคำพิพากษาศาลอาญาระหว่างประเทศ กรณีตีความคำพิพากษาคดีปราสาทพระวิหาร
เริ่มออกอากาศวันที่ 24 เมษายน 2557 เวลา 18:00 น. เวลา 19:00 น. จึงเข้าสู่ภาคข่าวประจำวัน ไทยรัฐนิวส์โชว์ ก่อนมีการถ่ายทอดสด พิธีเปิดไทยรัฐทีวี ซึ่งจัดขึ้นที่เซ็นเตอร์พอยต์สตูดิโอ ซอยลาซาล โดยนำเสนอในรูปของรายการพิเศษ ทีวีแบตเทิล ระหว่างเวลา 19:15-21:00 น. ซึ่งแสดงตัวอย่างรายการใหม่ คราวละสองรายการ แล้วให้ผู้ชมในสตูดิโอ ลงคะแนนให้รายการทั้งสอง เมื่อได้ผลว่ารายการใดมีคะแนนมากกว่า ไทยรัฐทีวีจะนำรายการนั้นมาออกอากาศ ในผังรายการระยะแรกสุดของช่อง
เทคโนโลยี.
ไทยรัฐทีวี จัดซื้อระบบบริหารกราฟิกออ­กอากาศ (Broadcast Graphics; BG) ของบริษัทวิซอาร์ที (Vizrt) จากประเทศนอร์เวย์ มูลค่า 1,400,000 ดอลลาร์สหรัฐ ซึ่งช่องโทรทัศน์ชั้นนำของโลก อย่างซีเอ็นเอ็น, บีบีซี, อัลญะซีเราะฮ์, ซีซีทีวี, เอ็นเอชเค จัดซื้อไปใช้งานเช่นกัน นอกจากนี้ ยังจัดซื้ออุปกรณ์กระจายเสียง ด้วยเทคโนโลยีระบบดอลบี เพื่อให้เสียงในการออกอากาศ เป็นไปอย่างคมชัด ทว่าต่อมาราวเดือนธันวาคม พ.ศ. 2557 กลับยกเลิกการส่งสัญญาณเสียง ในระบบดอลบีดังกล่าวลง
จากการที่ไทยรัฐทีวีใช้ระบบกราฟิกออกอากาศของวิซอาร์ที ทำให้กราฟิกบนหน้าจอในระหว่างการออกอากาศ มีความโดดเด่นกว่าช่องอื่นๆ เช่น ช่วงก่อนเข้ารายการและช่วงก่อนตัดเข้าสู่ช่วงพักโฆษณา อัตลักษณ์จะมีการเคลื่อนไหวเข้าและออกตลอดเวลา รวมถึงมีการแสดงอัตลักษณ์ในช่วงเทศกาลต่าง ๆ อีกด้วย
ทั้งนี้ ไทยรัฐทีวีเป็นสถานีโทรทัศน์ช่องแรกในประเทศไทยที่นำข้อความจากแอพลิเคชันไลน์ของผู้ชมมาแสดงขึ้นบนหน้าจอ โดยใช้บัญชีไลน์กลางของไทยรัฐเอง โดยไทยรัฐทีวีเริ่มนำเสนอในลักษณะนี้เมื่อวันที่ 1 สิงหาคม พ.ศ. 2558 โดยแสดงเป็นแถบถัดจากสัญลักษณ์รายการที่มุมล่างซ้าย ก่อนที่ในเดือนกุมภาพันธ์ พ.ศ. 2560 ได้ย้ายลงมาไว้ที่ด้านล่างของจอ เพื่อความต่อเนื่องในการแสดงข้อความ ซึ่งต่อมาสถานีโทรทัศน์ไทยหลายช่องทั้งที่เป็นฟรีทีวีดิจิทัลรวมถึงช่องโทรทัศน์ดาวเทียม ต่างนำรูปแบบดังกล่าวไปใช้กับแต่ละช่องตามลำดับ
ไทยรัฐทีวีใช้ช่องยูทูบ ของไทยรัฐเองในการถ่ายทอดสดรายการต่าง ๆ เช่น ถ่ายทอดสดรายการกีฬาต่าง ๆ หรือถ่ายทอดสดกิจกรรมพิเศษ หรือเหตุการณ์ข่าวที่เกิดหลัง โดยไม่มีโฆษณาคั่น แต่จะแทนที่ด้วยโฆษณารายการต่างๆของสถานีฯ (กรณีดึงสัญญาณจากการออกอากาศปกติ เช่น ถ่ายทอดสดโตโยต้ามวยไทยลีก ฯลฯ) และภาพบรรยากาศสดจากสถานที่ที่ทำการถ่ายทอด (กรณีใช้สัญญาณแยกต่างหาก เช่น ถ่ายทอดสดศึกยอดมวยไทยรัฐ ฯลฯ)
เทศบาลตำบลหนองสองห้อง (จังหวัดหนองคาย)

"ระวังสับสนชื่อบทความคล้ายกัน เทศบาลตำบลหนองสองห้อง"
เทศบาลตำบลหนองสองห้อง เป็นองค์กรปกครองท้องถิ่นแห่งหนึ่งตั้งอยู่ในบริเวณทิศตะวันตกของเขตอำเภอเมืองหนองคาย จังหวัดหนองคาย อยู่ห่างจากตัวเมืองหนองคายลงไปทางทิศใต้ ประมาณ 12 กิโลเมตร
ประวัติ.
เทศบาลตำบลหนองสองห้องเดิมเป็นสุขาภิบาลหนองสองห้องตามประกาศกระทรวงมหาดไทยจัดตั้งสุขาภิบาลหนองสองห้อง เมื่อวันที่ 11 กุมภาพันธ์ 2525 ประกาศราชกิจจานุเบกษาเล่มที่ 99 ตอนที่ 69 หน้าที่ 1648-1651 ลงวันที่ 18 พฤษภาคม 2525 และได้รับยกฐานะตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2542
ที่ตั้งและอาณาเขต.
เทศบาลตำบลหนองสองห้อง ตั้งอยู่เลขที่ 345 หมู่ที่ 8 ตำบลค่ายบกหวาน อำเภอเมือง จังหวัดหนองคาย อยู่ห่างจากจังหวัดหนองคายไปทางทิศใต้ ประมาณ 12 กิโลเมตร ตามทางหลวงแผ่นดินหมายเลข 2 อุดรธานี–หนองคาย มีอาณาเขตดังนี้
เขตการปกครอง.
เทศบาลตำบลหนองสองห้อง มีเขตพื้นที่อยู่ในตำบลค่ายบกหวาน มี 7 หมู่บ้าน ดังนี้
จู เปียว

จู เปียว (#เปลี่ยนทาง , 10 ตุลาคม 1355 - 17 พฤษภาคม 1392) เป็นพระราชโอรสองค์ใหญ่ของ จักรพรรดิหงหวู่ และรัชทายาทองค์แรกแห่งราชวงศ์หมิง การสิ้นพระชนม์ก่อนวัยอันควรทำให้เกิดวิกฤตในการสืบราชบัลลังก์ครั้งแรกของราชวงศ์ซึ่งสิ้นสุดโดยการแย่งชิงราชบัลลังก์จนเป็นผลสำเร็จโดยพระอนุชาของพระองค์ จูตี ในฐานะ จักรพรรดิหย่งเล่อ ซึ่งเป็นการกระทำที่ส่งผลต่ออนาคตของจีน
ส้านหิน

ส้านหิน หรือ ส้านหิ่ง ชื่อวิทยาศาสตร์: "Dillenia parviflora" อยู่ในวงศ์ Dilleniaceae เป็นไม้ยืนต้นผลัดใบ ลำต้นค่อนข้างตรง ผิวใบด้านบนมีขนสาก ผิวใบด้านล่างมีขนสีเทานุ่มหรือสาก ดอกเดี่ยว ดอกออกเป็นกระจุก สีเหลือง กลีบดอกบอบบางและหลุดง่าย ผลอวบน้ำ เมื่อแก่สีส้ม เนื้อไม้ใช้ทำกระดาน และก่อสร้างบ้าน ภาษากะเหรี่ยงเรียก ลานิ
ประธานาธิบดีรัสเซีย

ประธานาธิบดีรัสเซีย หรือ ประธานาธิบดีแห่งสหพันธรัฐรัสเซีย  เป็นประมุขแห่งรัฐ ผู้บัญชาการทหารสูงสุด และผู้ทรงตำแหน่งหน้าที่สูงสุดในประเทศรัสเซีย แต่มิใช่ประมุขฝ่ายบริหาร โดยรัฐบาลรัสเซียเป็นองค์กรที่ใช้อำนาจบริหารสูงสุด ประธานาธิบดีรัสเซียคนปัจจุบัน คือ วลาดีมีร์ ปูติน
วงศ์สนุ่น

วงศ์สนุ่น หรือ วงศ์หลิว (Salicaceae) เป็นวงศ์ของพืชมีดอกที่ประกอบด้วย 55 สกุล ในระบบ Cronquist วงศ์นี้อยู่ในอันดับ Salicales และมีสมาชิก 3 สกุลเท่านั้น ("Salix", "Populus" และ "Chosenia") ส่วนระบบ APG จัดให้อยู่ในอันดับ Malpighiales และรวมวงศ์ Flacourtiaceae เข้ามา รวมทั้งสกุลที่เคยอยู่ใน Bembiciaceae Caseariaceae Homaliaceae Poliothyrsidaceae Prockiaceae Samydaceae และ Scyphostegiaceae
หนึ่งฤทัย สระทองเวียน

หนึ่งฤทัย สระทองเวียน หรือ โค้ชหนึ่ง (เกิด 1 มกราคม พ.ศ. 2515) เป็นผู้ฝึกสอนกีฬาฟุตบอลชาวไทย หนึ่งฤทัยเคยสร้างประวัติศาสตร์เป็นผู้หญิงคนแรกที่ทำหน้าที่หัวหน้าผู้ฝึกสอนในไทยลีกให้กับราชบุรี มิตรผล ในไทยลีก ปัจจุบันเป็นรักษาการหัวหน้าผู้ฝึกสอนให้กับฟุตบอลหญิงทีมชาติไทย 
หนึ่งฤทัย เคยเป็นหัวหน้าผู้ฝึกสอนฟุตบอลหญิงทีมชาติไทย ผู้ได้รับการจารึกในประวัติศาสตร์ฟุตบอลในประเทศไทย ในฐานะผู้ฝึกสอนฟุตบอลหญิงทีมชาติไทย ซึ่งเป็นผู้หญิงคนแรกที่ทำหน้าที่ดังกล่าว
นอกจากนี้ เธอได้รับการกล่าวว่าเป็นอดีตนักฟุตบอลกองหน้าหมายเลขหนึ่งของฟุตบอลหญิงทีมชาติไทย รวมถึงเป็นผู้สร้างนักฟุตบอลหญิงที่เข้าร่วมติดทีมชาติไว้เป็นจำนวนมาก
ประวัติ.
หนึ่งฤทัย สำเร็จการศึกษาระดับมัธยมต้นจากโรงเรียนกำแพงแสนวิทยา และระดับมัธยมปลายจากโรงเรียนพระปฐมวิทยาลัย สำเร็จการศึกษาในระดับปริญญาตรีจากคณะศึกษาศาสตร์ มหาวิทยาลัยเกษตรศาสตร์ และระดับปริญญาโทจากคณะวิทยาศาสตร์การกีฬา มหาวิทยาลัยเกษตรศาสตร์ โดยเธอได้เป็นนักกีฬาฮอกกี้หญิงทีมชาติไทยเมื่อครั้งที่ศึกษาอยู่มหาวิทยาลัยดังกล่าว ก่อนที่จะได้รับการทาบทามจากชาญวิทย์ ผลชีวิน ให้เข้าร่วมทีมฟุตบอลหญิงทีมชาติไทยในเวลาต่อมา
ด้านผลงานการฝึกสอน หนึ่งฤทัยได้รับการยกย่องว่าเป็นผู้ฝึกสอนฟุตบอลที่มีฝีมือ โดยเธอเคยทำการฝึกสอนทีมวิทยาลัยบัณฑิตเอเชียซึ่งสามารถคว้าแชมป์ในหลายรายการ รวมถึงเคยเป็นผู้ฝึกสอนฟุตบอลเยาวชนระดับทีมชาติไทยมาแล้วเช่นกัน
เดือนมกราคม พ.ศ. 2552 หนึ่งฤทัยได้ทำหน้าที่เป็นผู้ฝึกสอนให้แก่ทีมฟุตบอลหญิงของวิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนธันวาคม พ.ศ. 2556 หนึ่งฤทัยได้รับมอบหมายจากนวลพรรณ ล่ำซำ ให้ทำหน้าที่เป็นผู้ช่วยผู้ฝึกสอนฟุตบอลหญิงทีมชาติไทย เมื่อครั้งที่จตุพร ประมลบาล ทำหน้าที่เป็นผู้ฝึกสอน
ปี พ.ศ. 2557 หนึ่งฤทัย ได้รับการแต่งตั้งเป็นหัวหน้าผู้ฝึกสอนฟุตบอลหญิงทีมชาติไทยแทนจตุพร ประมลบาล ที่ได้ประกาศลาออกในปีดังกล่าว
เดือนมีนาคม พ.ศ. 2557 หนึ่งฤทัยได้ทำหน้าที่หัวหน้าทีมผู้ฝึกสอน นำทีมฟุตบอลหญิงทีมชาติไทยเดินทางเข้าแข่งขันฟุตบอลที่จังหวัดต่าง ๆ ในภาคตะวันออกเฉียงเหนือของไทย และในเดือนพฤษภาคมของปีเดียวกัน เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทย ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยเป็นผู้หญิงเพียงคนเดียว ที่ทำหน้าที่หัวหน้าผู้ฝึกสอนฟุตบอลทีมชาติของรายการนี้ เพื่อชิงสิทธิ์เข้าแข่งขันฟุตบอลโลกหญิง 2015 ที่ประเทศแคนาดา
เดือนมิถุนายน พ.ศ. 2557 เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทยรุ่นอายุไม่เกิน 14 ปี ในการแข่งขัน เอเอฟซี ยู 14 เกิร์ล ริจินอล แชมเปียนชิพ 2014 ที่จัดขึ้น ณ ประเทศเวียดนาม
ในเดือนกันยายน พ.ศ. 2558 หนึ่งฤทัยได้ประกาศลาออกจากการเป็นหัวหน้าผู้ฝึกสอนฟุตบอลหญิงทีมชาติไทยหลังจากเกมที่พบกับ เวียดนามในศึกโอลิมปิกรอบคัดเลือก โดยไทยเป็นฝ่ายแพ้จึงทำให้ตกรอบคัดเลือกรอบสอง
ชีวิตส่วนตัว.
ด้านอุปนิสัยส่วนตัว ครั้งหนึ่ง ทั้งศิลาวรรณ อินต๊ะมี, นภัทร สีเสริม และดวงนภา ศรีตะลา ต่างเคยเปิดเผยถึงโค้ชหนึ่งฤทัยผ่านสื่อว่า เป็นผู้ฝึกสอนที่ใจดี และไม่ค่อยดุ
หนึ่งฤทัย มีทีมฟุตบอลที่ชื่นชอบคือฟุตบอลทีมชาติสเปน และฟุตบอลทีมชาติบราซิล เนื่องด้วยมีรูปแบบการเล่นที่สวยงามรวมถึงการเคลื่อนไหวที่หลากหลาย นอกจากนี้เธอยังมีนักฟุตบอลในดวงใจคือ เลียวเนล เมสซี ซึ่งเป็นนักกีฬาฟุตบอลทีมชาติอาร์เจนตินา เนื่องด้วยแม้จะมีร่างกายค่อนข้างเล็ก แต่ก็มีทักษะและเทคนิคในการต่อสู้กับนักฟุตบอลที่มีร่างใหญ่ได้
นางงามจักรวาล 1968

นางงามจักรวาล 1968  เป็นการจัดการประกวดนางงามจักรวาลครั้งที่ 17 จัดเมื่อวันที่ 13 กรกฎาคม พ.ศ. 2511 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 65 คน จากทั่วโลก โดยมี ซิลเวีย ฮิทช์ค็อก ผู้ครองตำแหน่งนางงามจักรวาลปี 1967 เป็นผู้มอบมงกุฏให้กับ มาร์ธา แวสคอนเซลลอส สาวงามวัย 20 ปีจากประเทศบราซิล ครองตำแหน่งนางงามจักรวาลในปีนี้
รางวัลพิเศษ.
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 65 ผู้เข้าประกวด ดังต่อไปนี้
<templatestyles src="Col-begin/styles.css"/>
เจินจิน

พระรัชทายาทเจินจิน (ᠴᠢᠩᠭᠢᠮ, #เปลี่ยนทาง ; ค.ศ. 1243 – 1285 หรือ 5 มกราคม ค.ศ. 1286) มีอีกพระนามว่า จีงิม  เป็นพระราชโอรสองค์ที่ 2 ของกุบไล ข่าน และเป็นพระราชบิดาของเตมูร์ ข่าน จักรพรรดิองค์ที่ 2 แห่งราชวงศ์หยวน
การเพิกเฉยต่อสังคม

การเพิกเฉยต่อสังคม  คือ กระบวนการวิธีว่าด้วยความใกล้ชิดของคนแปลกหน้า ซึ่งมีการรับรู้ถึงบุคคลอีกคนหนึ่ง โดยปราศจากความสนใจของกันและกัน การไม่เห็นคุณค่าในข้อเรียกร้องของผู้อื่นในพื้นที่สาธารณะ และการส่งสัญญาณความห่างของพื้นที่ระหว่างบุคคล 
นายเออวิงจ์ กอฟฟ์แมน (Erving Goffman) นักสังคมวิทยาชาวอเมริกัน ได้อธิบายเรื่องการเพิกเฉยต่อสังคมนี้เอาไว้ในส่วนหนึ่งของหัวข้อ "คุณลักษณะภายนอกของการจัดลำดับความสำคัญทางสาธารณะ" ปักเจกชนพยายามอย่างมากในการเคารพสิทธิส่วนบุคคลและปฏิบัติต่อบุคคลอื่นด้วยการเพิกเฉยต่อสังคม เพื่อที่จะใช้ชีวิตอย่างไม่ยุ่งเกี่ยวกันในสังคมเมือง หรือถ้าพวกเขาไม่เพิกเฉย เขาจะทำเพียงจ้องมองไปที่บุคคลอื่นๆ เพราะการเพิกเฉยต่อสังคมนั้นเกี่ยวข้องกับการไม่เข้าไปรบกวนและการมีปฏิสัมพันธ์อย่างกลางๆ แม้แต้การจ้องมองซึ่งกันและกันของคนแปลกหน้า เขาทั้งสองจะรับรู้ถึงพฤติกรรมและเริ่มป้องกันตัวจากความเป็นไปได้ในการเข้าใกล้และการสนทนา
การเพิกเฉยต่อสังคมยังหมายถึง ความเป็นส่วนตัวที่เป็นไปได้ภายในกลุ่มคน ภายใต้รูปแบบที่ยอมรับในสังคมและระยะห่างระหว่างบุคคล ตามที่ปรากฏ มารยาทคือ รูปแบบหนึ่งในการป้องกันข้อเรียกร้องต่างๆ ของบุคคลอื่นในที่สาธารณะ ตัวอย่างที่สำคัญที่เป็นนามธรรมคือ ความสัมพันธ์ที่ไม่สนใจหรือเพิกเฉยต่อบุคคลอื่น
อย่างไรก็ตาม การฝ่าฝืนการเพิกเฉยต่อสังคมมีความสำคัญอย่างมาก ตัวอย่างเช่น ช่างภาพบนถนนกำลังทำการถ่ายภาพผู้คนโดยไม่ให้พวกเขารับรู้ และต้องการถ่ายภาพคนแปลกหน้าจากระยะใกล้ เพื่อจุดประสงค์ในการบันทึกประวัติศาสตร์มนุษย์ หรือนักถ่ายทำสารคดีทางสังคม ผู้ซึ่งต้องการถ่ายภาพประชาชนที่กำลังเดินบนท้องถนน หรือบุคคลใดบุคคลหนึ่งโดยเฉพาะ เพื่อจะเก็บเป็นคลังรูปภาพและนำเสนอวัฒนธรรมของผู้คนในแต่ละยุคสมัย
การช่วยเหลือซึ่งกันและกันเมื่อมีภัย โดยบุคคลอื่นอาจจะเสี่ยงภัยเพื่อเข้าช่วยบุคคลที่กำลังได้รับอันตราย ไม่ว่าจะเป็นเหตุการณ์ภัยพิบัติ อุบัติเหตุ อาชญากรรม หรือแม้กระทั่งน้ำใจที่ช่วยเหลือโดยไม่หวังสิ่งตอบแทน สิ่งเหล่านี้เป็นแนวคิดของกฎการช่วยเหลือ (Good Samaritan Law) โดยการรู้จักใส่ใจผู้อื่น และมีความรับผิดชอบทางสาธารณะ การไม่มีอคติหรือการแบ่งแยกบุคคล ซึ่งจะนำมาสู่ความสงบสุขของการอยู่ร่วมกันในสังคม 
มุมมองในทางลบ.
การเพิกเฉยต่อสังคมสามารถทำให้เกิดความเหงาหรือรู้สึกถึงความไม่มีตัวตน และลดความรู้สึกว่า "จะต้องรับผิดชอบต่อสวัสดิภาพของบุคคลอื่น" ลง ผู้ที่เข้ามาใหม่ในเขตเมืองมักจะพบกับความรู้สึกไม่ใส่ใจของบุคคลอื่นๆ ในละแวกนั้น ซึ่งพวกเขาอาจจะเห็นถึงความใจแคบและการไม่เอาใจใส่มากกว่าการอยู่ร่วมกันอย่างสันติ
กอฟฟ์แมนสังเกตว่า "เมื่อผู้ชายและผู้หญิงเดินผ่านและมองเห็นกันและกัน ผู้ชายจะคาดหวังสำหรับผู้หญิงคนที่สอง" การเพิกเฉยในสังคมจะเกี่ยวข้องกับระดับในการแบ่งแยกบทบาทหน้าที่ของแต่ละบุคคล เช่น การใช้ระบบสองมาตรฐานในที่สาธารณะถูกท้าทายโดยผู้สนับสนุนสิทธิสตรี ผู้ซึ่งไม่พอใจพฤติกรรมของผู้ชายในชีวิตประจำวัน พฤติกรรมเหล่านี้อาจจะเพิ่มการจ้องมอง การข่มขู่ และการดูถูกทางเพศ ซึ่งทำให้การเพิกเฉยต่อสังคมมีความเป็นไปได้มากขึ้น
สถาบันมาตรวิทยาแห่งชาติ

สถาบันมาตรวิทยาแห่งชาติ เป็นองค์การมหาชน ได้รับการสถาปนาขึ้นตามพระราชบัญญัติพัฒนาระบบมาตรวิทยาแห่งชาติ พุทธศักราช 2540 ให้เป็นหน่วยงานของรัฐที่มีระบบบริหารงานเป็นอิสระ อยู่ภายใต้การกำกับของกระทรวงการอุดมศึกษา วิทยาศาสตร์ วิจัยและนวัตกรรม มีพันธกิจสำคัญคือ การพัฒนามาตรฐานการวัดแห่งชาติให้เป็นที่ยอมรับในระดับสากล และถ่ายทอดความถูกต้องของการวัดไปสู่กิจกรรมการวัดต่าง ๆ ในประเทศ รวมทั้งเผยแพร่ความรู้ความเข้าใจด้านมาตรวิทยาแก่สังคมไทย
สถาบันเริ่มเปิดดำเนินการอย่างเป็นทางการเมื่อวันที่ 1 มิถุนายน พุทธศักราช 2541 โดยมีที่ทำการชั่วคราว ณ อาคารมาตรวิทยาและศูนย์สารนิเทศวิทยาศาสตร์ ตั้งอยู่ที่ถนนพระรามที่ 6 ปัจจุบันมีสำนักงานและห้องปฏิบัติการ ตั้งอยู่ ณ เทคโนธานี คลองห้า อำเภอคลองหลวง จังหวัดปทุมธานี และอาคารห้องปฏิบัติการเสียงและการสั่นสะเทือน ถนนพระรามที่ 6 กรุงเทพมหานคร
ผู้บริหาร.
วันที่ 28 กุมภาพันธ์ 2566 มีมติคณะรัฐมนตรีแต่งตั้ง พลตำรวจโท พรชัย สุธีรคุณดำรงตำแหน่ง ผู้อำนวยการสถาบันมาตรวิทยาแห่งชาติ โดยมี นายอนุสรณ์ ทนหมื่นไวย เป็น รองผู้อำนวยการ และ ดร.จรัญ ยะฝา เป็น ผู้ช่วยผู้อำนวยการ และมีผู้จัดการสถาบันมาตรวิทยาแห่งชาติสองราย ได้แก่นาย เจนณิพัฒน์ ยะอนันต์ และนางสาว พริมา เกิดอุดม
พระพุทธรูปประจำพระชนมวาร

พระพุทธรูปประจำพระชนมวาร เป็นพระพุทธรูปที่พระมหากษัตริย์หรือพระบรมวงศานุวงศ์มีพระราชศรัทธาสร้างขึ้นประจำพระองค์หรือสร้างถวายพระบรมราชบุพการี ในวาระโอกาสสำคัญต่างๆ อาทิ การเฉลิมพระชนมพรรษา การฉลองพระประสูติการ ฯลฯ โดยพระพุทธรูปประจำพระชนมวารส่วนใหญ่ มักจะเป็นพระพุทธรูปประจำวันพระราชสมภพหรือวันประสูติของพระมหากษัตริย์หรือพระบรมวงศานุวงศ์พระองค์นั้นๆ ดังนี้
การสร้างพระพุทธรูปประจำพระชนมวารในสมัยรัตนโกสินทร์ เริ่มมีมาตั้งแต่รัชสมัยพระบาทสมเด็จพระนั่งเกล้าเจ้าอยู่หัว โดยทรงโปรดเกล้าฯ ให้สร้างพระพุทธรูปประจำพระชนมวารถวายพระบาทสมเด็จพระพุทธยอดฟ้าจุฬาโลกมหาราช ผู้ทรงเป็นพระอัยกา และพระบาทสมเด็จพระพุทธเลิศหล้านภาลัย ผู้ทรงเป็นพระบรมชนกนาถ
โนอาห์ มหาวิบัติวันล้างโลก

โนอาห์ มหาวิบัติวันล้างโลก  เป็นภาพยนตร์อิงพระคัมภีร์ไบเบิล กำกับและร่วมเขียนบทโดยแดร์เรน อโรนอฟสกี โดยอิงจากเรื่องเรือโนอาห์ นำแสดงโดยรัสเซล โครว์, เจนนิเฟอร์ คอนเนลลี, เรย์ วินสโตน, เอ็มมา วัตสัน, แอนโทนี ฮ็อปกินส์และโลแกน เลอร์แมน ออกฉายครั้งแรกในโรงภาพยนตร์เมื่อวันที่ 28 มีนาคม ค.ศ. 2014 ในระบบ 3 มิติ และไอแมกซ์ 3 มิติ
นีดฟอร์สปีด ซิ่งเต็มสปีดแค้น

นีดฟอร์สปีด ซิ่งเต็มสปีดแค้น  เป็นภาพยนตร์อเมริกัน 3 มิติในปี ค.ศ. 2014 กำกับโดยสกอต วอฟ เขียนบทโดยจอร์จ และจอห์น กาทินส์ อำนวยการสร้างโดยดรีมเวิร์กสพิกเจอส์ โดยดัดแปลงมาจากวิดีโอเกมซีรีส์ "นีดฟอร์สปีด" โดยอิเล็กทรอนิก อาตส์ นำแสดงโดย แอรอน พอล, โดมินิก คูเปอร์, อิโมเจน พูตส์, คิด คัดดี, รามอน ราดรีเกวซ, รามี แมลิก และไมเคิล คีตัน ภาพยนตร์เรื่องนี้ได้ออกฉายในประเทศไทยเมื่อวันที่ 17 มีนาคม ค.ศ. 2014 ในระบบ 3 มิติ, ไอแมกซ์ และโรงภาพยนตร์ 2D ทั่วไป
เรื่องย่อ.
โทบี มาร์แชลล์ อดีตนักแข่งรถผู้ผันตัวมาเปิดอู่ซ่อมรถกับเพื่อน ๆ ในเมืองเมาท์คิสโกกำลังประสบปัญหาด้านการเงิน ต่อมาดีโน บริวสเตอร์ อดีตคู่แข่งของโทบีมาที่อู่รถแล้วเสนอให้ทีมของโทบีปรับปรุงรถฟอร์ด เชลบี มัสแตงโดยเขาจะยกส่วนแบ่ง 25% ให้ หลังทีมของโทบีปรับปรุงรถเสร็จได้นำขึ้นประมูล โทบีและดีโนพบกับจูเลีย แมดดอน นักซื้อขายรถหายาก จูเลียบอกทั้งสองว่าบิล อินแกรม ผู้ว่าจ้างของเธอยินดีจะซื้อรถคันนี้หากทำความเร็วได้เกิน 230 ไมล์/ชั่วโมงอย่างที่โทบีอ้าง โทบีอาสาจะเป็นคนขับแต่ดีโนสั่งห้าม วันต่อมา โทบีขับรถฟอร์ด มัสแตงได้ถึง 234 ไมล์/ชั่วโมง ทำให้อินแกรมซื้อรถคันนี้ในราคา 2.7 ล้านดอลลาร์สหรัฐ แต่ดีโนไม่พอใจและท้าแข่งรถกับโทบี โดยดีโนจะยกส่วนแบ่งทั้งหมดให้โทบีหากเขาแพ้ ส่วนโทบีจะไม่รับส่วนแบ่งของเขาหากเขาแพ้ ดีโน โทบีและพีต โคลแมน เพื่อนของโทบีตกลงที่จะแข่งรถบนถนนทางหลวงระหว่างรัฐ โดยทั้งหมดใช้รถคอนิกเส็กก์ อาเกียรา อาร์ ก่อนจะถึงเส้นชัย ดีโนจงใจชนท้ายรถของพีตจนรถของพีตเสียหลักพลิกคว่ำและระเบิดทำให้พีตตาย ส่วนดีโนหลบหนี ด้านโทบีถูกจับในข้อหาฆ่าคนตายโดยไม่เจตนา
2 ปีต่อมา โทบีพ้นโทษและตั้งใจจะล้างแค้นให้พีต เขาขอยืมรถฟอร์ด มัสแตงจากอินแกรมเพื่อร่วมการแข่งเดอเลออน ซึ่งเป็นการแข่งรถซูเปอร์คาร์ผิดกฎหมายที่จัดโดยชายลึกลับนามว่าโมนาร์ช อินแกรมให้จูเลียเดินทางไปกับโทบี ทั้งสองต้องไปถึงซานฟรานซิสโกก่อนการแข่งจะเริ่ม 2 วัน โดยระหว่างทางโทบีและจูเลียถูกไล่ตามจากตำรวจและนักแข่งคนอื่น ๆ ที่ต้องการรถ "ลัมโบร์กีนี เซสโต เอเลเมนโต" ที่ดีโนเสนอให้กับใครก็ตามที่ขัดขวางโทบีได้
เมื่อโทบีและจูเลียขับผ่านรัฐยูทาห์ ทั้งสองต้องขับออกนอกเส้นทางเพราะถูกกลุ่มนักแข่งที่ต้องการรถของดีโนไล่ตาม มาเวอริก ลูกทีมคนหนึ่งของโทบีที่ขับเครื่องบินได้ขับเฮลิคอปเตอร์พารถของโทบีและจูเลียไปส่งที่ทะเลสาบแห้งบอนเนวิลล์ ที่ซึ่งลูกทีมคนอื่น ๆ ของโทบีรออยู่ โทบีและจูเลียไปถึงซานฟรานซิสโกทันเวลาแต่รถฟอร์ด มัสแตงของทั้งคู่ถูกชนจนเสียหายและจูเลียได้รับบาดเจ็บสาหัส โทบีไปพบแอนิตา โคลแมน พี่สาวของพีตซึ่งเป็นแฟนเก่าของเขาและคู่หมั้นของดีโน เธอพบว่าดีโนมีส่วนในการตายของน้องชายจึงยอมบอกที่ซ่อนและรหัสผ่านเข้าโกดังเก็บรถของดีโน โทบีและโจ ลูกทีมคนหนึ่งลอบเข้าไปในโกดังและขโมยรถคอนิกเส็กก์ อาเกียรา อาร์ที่ดีโนใช้ขับออกมา
วันต่อมา โทบีนำแหวนหมั้นของแอนิตาไปคืนให้ดีโน หลังรถแข่งคันอื่น ๆ ถูกทำลาย ดีโนพยายามจะชนท้ายรถของโทบีแต่โทบีรู้ทันเลยเหยียบเบรก ทำให้รถของดีโนเสียหลักพลิกคว่ำ ก่อนรถจะระเบิดโทบีพาตัวดีโนออกมา โดยดีโนถูกตำรวจจับ ด้านโทบีขับเข้าเส้นชัยได้สำเร็จโดยมีตำรวจทางหลวงตามมาจับกุม ตำรวจพบว่ารถคอนิกเส็กก์ อาเกียรา อาร์ที่โทบีนำมาขับเป็นของดีโนและมีส่วนในการตายของพีต จึงใช้เป็นหลักฐานในการเอาผิดดีโน ส่วนโทบีถูกจำคุก 6 เดือนข้อหาแข่งรถผิดกฎหมาย หลังพ้นโทษ เขาพบกับจูเลียที่ขับรถฟอร์ด มัสแตง ปี 2015 มารับ ภาพยนตร์จบลงเมื่อทั้งสองไปที่เรือนจำในยูทาห์เพื่อรับตัวมาเวอริกที่ถูกจับฐานขโมยเฮลิคอปเตอร์ของกองทัพมาใช้โดยไม่ได้รับอนุญาต
วงศ์กำลังเสือโคร่ง

วงศ์กำลังเสือโคร่ง หรือ Betulaceae มีสมาชิกทั้งสิ้น 6 สกุล และมีประมาณ 130 สปีชีส์ ส่วนใหญ่เป็นพืชท้องถิ่นทางซีกโลกเหนือ มีบางส่วนพบทางซีกโลกใต้ทางเทือกเขาแอนดีส ในอดีตวงศ์นี้แยกออกเป็น 2 วงศ์คือ  (ประกอบด้วยสกุล ', ') และ Corylaceae (สกุลที่เหลือ) ในระบบ APG ได้รวมเป็นวงศ์ใหญ่ที่มีวงศ์ย่อย  และ  วงศ์ที่ใกล้เคียงคือ 
การใช้ประโยชน์.
ฮาเซล ("Corylus avellana") aและฟิลเบิร์ต("Corylus maxima") เป็นพืชสวนที่สำคัญเพราะผลรับประทานได้ เนื้อไม้ของพืชวงศ์นี้แข็ง นำไปใช้ในการก่อสร้างได้
ซินต์เอิสตาซียึส

ซินต์เอิสตาซียึส  หรือที่คนในท้องถิ่นเรียกกันเล่น ๆ ว่า สเตเชีย  และ สตาซียึส  เป็นเกาะเล็ก ๆ แห่งหนึ่งในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ของประเทศเนเธอร์แลนด์
เกาะซินต์เอิสตาซียึสตั้งอยู่บริเวณส่วนเหนือของหมู่เกาะลีเวิร์ดในภูมิภาคเวสต์อินดีส ทางทิศตะวันออกเฉียงใต้ของหมู่เกาะเวอร์จิน ใกล้ ๆ กันนั้นมีเกาะเซนต์คิตส์ตั้งอยู่ทางทิศตะวันออกเฉียงใต้ และมีเกาะซาบาตั้งอยู่ทางทิศตะวันตกเฉียงเหนือของเกาะ เมืองหลักของซินต์เอิสตาซียึสคือโอรันเยอสตัด
ตัวเกาะมีพื้นที่ 21 ตารางกิโลเมตร (8.1 ตารางไมล์) มีจำนวนประชากร 3,543 คน (ข้อมูลจากสำมะโนปี ค.ศ. 2001) ความหนาแน่นคิดเป็น 169 คนต่อตารางกิโลเมตร ภาษาที่ใช้ในราชการได้แก่ภาษาดัตช์และภาษาอังกฤษ และยังมีภาษาผสมที่มีพื้นฐานจากภาษาอังกฤษใช้สื่อสารกันอย่างไม่เป็นทางการด้วย ผู้ที่โดยสารเครื่องบินมายังเกาะนี้จะต้องลงที่ท่าอากาศยานเอฟ.ดี. โรสเวลต์
จากเดิมที่เคยเป็นส่วนหนึ่งของเนเธอร์แลนด์แอนทิลลีส ซินต์เอิสตาซียึสได้เปลี่ยนสถานภาพเป็นเทศบาลรูปแบบพิเศษภายในประเทศเนเธอร์แลนด์แทนเมื่อวันที่ 10 ตุลาคม ค.ศ. 2010
ชื่อเกาะ "ซินต์เอิสตาซียึส" เป็นภาษาดัตช์หมายถึงนักบุญยูสตัซ (Saint Eustace) ผู้พลีชีพเพื่อศาสนาคริสต์ในตำนาน นักบุญผู้นี้เป็นที่รู้จักในภาษาสเปนว่า "ซานเอวส์ตากิโอ"  และในภาษาโปรตุเกสว่า "ซังตูเอวช์ตากีอู"  หรือ "ซังตูเอวช์ตาซีอู"
ดิ เอ็กซ์เพ็นเดเบิลส์ โคตรคนทีมมหากาฬ 3

ดิ เอ็กซ์เพ็นเดเบิลส์ โคตรคนทีมมหากาฬ 3  เป็นภาพยนตร์โลดโผนลำดับที่ 3 ในชุด "ดิ เอ็กซ์เพ็นเดเบิลส์" กำกับโดยแพทริก ฮิวส์ เขียนบทโดยครีห์ตัน โรเทนเบอร์เกอร์, แคทริน เบเนดิกต์และซิลเวสเตอร์ สตอลโลน ออกฉายในไทยเมื่อวันที่ 7 สิงหาคม ค.ศ. 2014
เรื่องย่อ.
ทีมเอ็กซ์เพ็นเดเบิลส์ นำโดยบาร์นีย์ รอสได้บุกเข้าไปชิงตัวด็อกเตอร์เดธ หรือด็อก อดีตสมาชิกทีมออกมาจากรถไฟของทหาร และร่วมมือกับด็อกในงานขัดขวางการส่งอาวุธที่โซมาเลีย ที่นั่นรอสได้พบกับคอนราด สโตนแบงส์ อดีตผู้ร่วมก่อตั้งทีมเอ็กซ์เพ็นเดเบิลส์ที่เชื่อว่าเสียชีวิตไปแล้ว ทีมเอ็กซ์เพ็นเดเบิลส์ยิงต่อสู้กับลูกน้องของสโตนแบงส์ ก่อนที่สโตนแบงส์จะใช้ระเบิดจนเฮล ซีซาร์ หนึ่งในทีมเอ็กซ์เพ็นเดเบิลส์บาดเจ็บสาหัส
เมื่อกลับมาที่สหรัฐฯ รอสได้รับภารกิจจากเจ้าหน้าที่ CIA แม็กซ์ ดรัมเมอร์ ให้จับตัวสโตนแบงส์มาขึ้นศาลอาญาระหว่างประเทศ รอสยอมรับภารกิจแต่ตัดสินใจยุบทีมเอ็กซ์เพ็นเดเบิลส์เพื่อไม่ให้ลูกทีมตัวเองต้องบาดเจ็บเหมือนซีซาร์ รอสเดินทางไปลาสเวกัสเพื่อพบกับโบนาปาร์ต เพื่อนเก่าเพื่อขอให้ช่วยหาสมาชิกทีมใหม่ ซึ่งประกอบไปด้วยจอห์น สไมลี, ลูน่า, ธอร์นและมาร์ส นอกจากนี้ยังมีกัลโก นักแม่นปืนผู้ซึ่งขอร้องให้รอสรับตนเข้าทีม แต่รอสปฏิเสธ
ทีมใหม่ของรอสไปพบกับเทรนช์ เมาเซอร์ เพื่อนและคู่แข่งของรอส ดรัมเมอร์นำทั้งหมดไปที่โรมาเนียและจับตัวสโตนแบงส์ได้ในที่สุด แต่สโตนแบงส์ให้ลูกน้องตามมาจัดการขบวนรถของรอสและจับตัวสไมลี ลูน่า ธอร์นและมาร์สไป ส่วนรอสซึ่งถูกแรงระเบิดกระเด็นตกลงไปในแม่นำได้ฆ่าคนของสโตนแบงส์ที่ถูกส่งมาจับตัวเขาจนหนีรอดไปได้
ต่อมาสโตนแบงส์ส่งวิดีโอท้าให้รอสเข้ามาชิงตัวสมาชิกทีมใหม่ที่ตอนนี้ถูกจับอยู่ในประเทศอัสเมนิสถาน รอสตั้งใจจะเดินทางไปที่นั่นคนเดียวแต่พบกับกัลโกซึ่งขอร่วมทางไปด้วย และพบอดีตสมาชิกทีมเอ็กซ์เพ็นเดเบิลส์ที่ขอร่วมในภารกิจครั้งนี้ เมื่อเดินทางไปถึงอาคารที่สมาชิกทีมใหม่ถูกจับตัวไว้ รอสพบว่าอาคารหลังนี้ถูกวางระเบิดและทหารอัสเมนิสถานกำลังจะบุกอาคาร รอสจึงขอให้ลูกทีมทุกคนร่วมกันต่อสู้กับสโตนแบงส์ และให้ธอร์นถ่วงเวลาระเบิดไว้ได้ราว ๆ เกือบครึ่งชั่วโมง ต่อมาดรัมเมอร์ เมาเซอร์และหยิน หยางตามมาสมทบทางเฮลิคอปเตอร์
ลูกทีมคนอื่น ๆ ร่วมกันต่อสู้กับทหารของอัสเมนิสถาน ส่วนรอสและสโตนแบงส์สู้กันตัวต่อตัวจนกระทั่งสโตนแบงส์ถูกรอสยิงเสียชีวิต เมื่อแบตเตอรีของอุปกรณ์ที่ธอร์นใช้ถ่วงเวลาระเบิดหมดลง อาคารก็เริ่มระเบิดและพังถล่ม ดรัมเมอร์ตัดสินใจขับเฮลิคอปเตอร์ออกมาก่อนโดยมีลูกทีมของรอสทุกคนอยู่บนเครื่อง ส่วนรอสคว้าเชือกที่ผูกไว้กับเฮลิคอปเตอร์ได้ทันเวลาพอดีก่อนอาคารทั้งหลังจะถล่ม
หลังซีซาร์หายดีจากอาการบาดเจ็บ รอสยอมรับกัลโก สไมลี ลูน่า ธอร์นและมาร์สเข้าร่วมทีม ทั้งหมดร่วมฉลองกันในบาร์
เต่าจักร

เต่าจักร (ชื่อวิทยาศาสตร์: "Heosemys spinosa") สัตว์เลื้อยคลานประเภทเต่าชนิดหนึ่ง จัดอยู่ในวงศ์เต่านา (Geoemydidae)
เต่าจักร หรือ เต่าหนาม มีสันหนาเป็นเส็นกลางแผ่นเกล็ดสันหลังทุกแผ่น และมีตุ่มหลายตุ่มบนแผ่นเกล็ดชายโครงแต่ละแผ่น เมื่อยังเป็นเต่าวัยอ่อนจะมีแผ่นเกล็ดขอบกระดองแต่ละชิ้นคล้ายหนามแหลม 1 หนามคล้ายจักร อันเป็นที่มาของชื่อ ยกเว้นแผ่นเกล็ดขอบกระดอง ที่ 4 ที่ 5 จะมี 2 หนามซึ่งหนามที่ปรากฏในลูกเต่าจะค่อย ๆ หายไปเมื่อโตเต็มที่ ขาหน้าไม่มีผังพืด กระดองหลังสีน้ำตาลแดง กระดองท้องและด้านข้างแผ่นเกล็ดขอบกระดองออกสีเหลืองหรือสีส้ม และมีเส้นลายสีน้ำตาลดำ ขาสีน้ำตาลดำเกล็ดลำตัวออกสีชมพูอ่อน ผิวสีน้ำตาลเทา ส่วนหัวสีน้ำตาล
พบกระจายพันธุ์ในที่ชุ่มชื้นของป่าดิบตั้งแต่แหลมมลายูลงไป ตั้งแต่ภาคใต้ของไทย เช่น ชุมพร, สุราษฎร์ธานี, ระนอง ไปจนถึงพม่า, มาเลเซีย, อินโดนีเซีย, สิงคโปร์, บรูไน จนถึงฟิลิปปินส์
เต่าจักร หรือ เต่าหนาม เป็นเต่าที่อาศัยอยู่บนบกมากกว่าอยู่ในน้ำ โดยมักจะอยู่ในสภาพพื้นที่ ๆ มีความชุ่มชื้นและมีอุณหภูมิที่ค่อนข้างเย็นมากกว่า และพบได้ในที่สูงจากระดับน้ำทะเลถึง 900 เมตร กินผักและผลไม้เป็นอาหาร จัดเป็นเต่าอีกชนิดหนึ่งที่มีขนาดเล็ก มีความยาวเต็มที่ประมาณ 20 เซนติเมตร น้ำหนักไม่เกิน 6.5 กิโลกรัม นิยมเลี้ยงกันเป็นสัตว์เลี้ยง ปัจจุบันสามารถขยายพันธุ์ในที่เลี้ยงได้แล้ว โดยพฤติกรรมการผสมพันธุ์และวางไข่จะเลียนแบบตามพฤติกรรมในธรรมชาติ คือ เต่าตัวผู้จะไล่กัดตัวเมียเพื่อผสมพันธุ์ในช่วงฤดูฝนหรือเวลาที่ฝนตก เต่าตัวเมียวางไข่ในช่วงเวลากลางคืน สามารถวางไข่ได้ 3 ครั้งต่อปี มีระยะเวลาฟักเป็นตัวนานประมาณ 106, 110, และ 145 วัน เต่าจักรเป็นสัตว์ป่าคุ้มครองตามพระราชบัญญัติและคุ้มครองสัตว์ป่า พ.ศ. 2535 ตามกฎหมายในประเทศไทย
วันแอนแซก

วันแอนแซก  เป็นวันที่ระลึกประจำชาติในประเทศออสเตรเลียและนิวซีแลนด์ ซึ่งระลึกถึงชาวออสเตรเลียและนิวซีแลนด์ทุกคนที่รับใช้และเสียชีวิตในทุกสงคราม ความขัดแย้งและปฏิบัติการรักษาสันติภาพ" อย่างกว้าง ๆ เดิมกำหนดวันที่ 25 เมษายนของทุกปีเป็นเกียรติแก่สมาชิกกองทัพน้อยออสเตรเลียและนิวซีแลนด์ (Australian and New Zealand Army Corps; ANZAC) ซึ่งรบที่กัลลิโพลีในจักรวรรดิออตโตมันระหว่างสงครามโลกครั้งที่หนึ่ง
เอริน มอร์เก็นสเติร์น

เอริน มอร์เก็นสเติร์น (เกิด 8 กรกฎาคม 1978) คือนักเขียนหญิงชาวอเมริกันและทัศนศิลปิน เป็นที่รู้จักอย่างกว้างขวางด้วยผลงานนวนิยายเล่มแรกเรื่อง "The Night Circus"
ชีวประวัติ.
เอริน มอร์เก็นสเติร์น เติบโตที่เมืองมาร์ชฟีลด์ แมสซาชูเซตส์ ศึกษาด้านการละครและศิลปะจัดแสดงที่สมิทคอลเลจในเมืองนอร์ทแฮมตัน แมสซาชูเซตส์และจบการศึกษาเมื่อปี 2000 
"The Night Circus".
ผลงานนวนิยายเรื่องแรกของมอร์เก็นสเติร์นคือ "The Night Circus" ตีพิมพ์เมื่อเดือนกันยายน 2011 ท้องเรื่องมีลักษณะเป็นนิทานเหนือจริงผสมผสานเวทมนตร์และเรื่องราวความรักในลอนดอนช่วงปลายศตวรรษที่ 19 บทประพันธ์ได้รับการหยิบยกขึ้นเทียบเคียงกับหนังสือชุด Harry Potter และผลงานหลายเรื่องของนีล เกแมน เป็นต้น
เต่าบึง

เต่าบึง หรือ เต่าป่า  เป็นสกุลของเต่าสกุลหนึ่ง ใช้ชื่อสกุลว่า "Heosemys" จัดอยู่ในวงศ์ Geoemydidae (บางข้อมูลหรือข้อมูลเก่าจัดอยู่ในวงศ์ Bataguridae) โดยแยกออกจากสกุล "Geoemyda" ซึ่งเป็นสกุลส่วนใหญ่ในวงศ์นี้่
เต่าในสกุลนี้เป็นเต่าที่พบกระจายพันธุ์ในทวีปเอเชีย มีทั้งชนิดที่เป็นเต่าอาศัยอยู่บนพื้นดินที่แห้งแล้งหรือเป็นป่าดิบทึบ และที่เป็นเต่าอาศัยอยู่ได้บนบกและในน้ำ
การจำแนก.
นอกจากนี้แล้ว เดิมทีสกุลนี้ยังมีจำนวนสมาชิกมากกว่านี้ แต่ปัจจุบันได้ถูกจัดแยกให้อยู่ในสกุลต่างออกไป เช่น เต่าป่าซูลาเวซี ขณะนี้จัดอยู่ในสกุล "Leucocephalon", เต่าป่าฟิลิปปิน อยู่ในสกุล "Siebenrockiella" และเต่าอ้อยในสกุล "Vijayachelys"
เต่าดาว

เต่าดาว  เป็นสกุลของเต่าจำพวกเต่าบกสกุลหนึ่ง ใช้ชื่อสกุลว่า "Geochelone" (/จี-โอ-เช-ลอน/) พบกระจายพันธุ์บนบกในป่าทวีปเอเชียและแอฟริกา
จัดเป็นสกุลที่เป็นต้นแบบของเต่าบกในอีกหลายสกุลและหลายชนิด ปัจจุบันจำแนกออกได้เป็น 3 ชนิด คือ
เดิมทีเต่าในสกุลนี้ถูกจำแนกให้มีความหลากหลายมากกว่านี้ แต่ต่อมาได้มีการศึกษาเพิ่มมากขึ้น จึงถูกจัดแยกออกไปเป็นสกุลอื่น ๆ ได้แก่ "Aldabrachelys" (จากหมู่เกาะเซเชลส์ และ มาดากัสการ์), "Astrochelys" (มาดากัสการ์), "Chelonoidis" (อเมริกาใต้ และหมู่เกาะกาลาปากอส), "Stigmochelys" (แอฟริกา), สกุลที่สูญพันธุ์ไปแล้ว "Colossochelys" (เอเชียใต้)
จัดเป็นเต่าที่มีกระดองโค้งกลมมาก เมื่อหงายท้องคว่ำไปแล้ว ไม่สามารถที่จะพลิกตัวกลับมาได้อีก
ไมโครซอฟท์ โมบาย

ไมโครซอฟท์ โมบาย  เป็นบริษัทโทรคมนาคมรายใหญ่ของโลก มีสำนักงานใหญ่อยู่ที่เมืองเอสโป ประเทศฟินแลนด์ ปัจจุบันเป็นผู้ผลิตโทรศัพท์มือถือที่ใหญ่เป็นอันดับ 2 ของโลกโดยเกิดจากการที่เมื่อวันที่ 2 กันยายน พ.ศ. 2556 ไมโครซอฟท์ได้ประกาศเข้าซื้อกิจการด้านโทรศัพท์ของโนเกียทั้งหมด ในราคา 7.17 พันล้านดอลลาร์สหรัฐ ต่อมาในวันที่ 25 เมษายน 2557 ไมโครซอฟท์ได้เปลี่ยนชื่อโนเกียเป็นไมโครซอฟท์ โมบาย ซึ่งจะเป็นในฐานะบริษัทลูก
เต่าปากแม่น้ำ

เต่าปากแม่น้ำ  เป็นสกุลของเต่าสกุลหนึ่ง ใช้ชื่อสกุลว่า "Batagur" (/บา-ตา-เกอ/) ในวงศ์เต่านา (Geoemydidae) 
เป็นเต่าที่อาศัยอยู่ในแหล่งน้ำที่เป็นน้ำกร่อยใกล้ทะเล เช่น ปากแม่น้ำ หรือชะวากทะเล พบกระจายพันธุ์ในทวีปเอเชียในส่วนของเอเชียอาคเนย์และเอเชียใต้
เต่ากะอานถิ่นใต้

เต่ากะอานถิ่นใต้ (ชื่อวิทยาศาสตร์: "Batagur affinis") เป็นเต่าชนิดหนึ่ง ในวงศ์เต่านา (Geoemydidae)
เป็นเต่าที่พบกระจายพันธุ์ในแหล่งน้ำที่เป็นน้ำกร่อยในประเทศมาเลเซีย ประเทศอินโดนีเซีย และประเทศกัมพูชา ตลอดจนภาคใต้ตอนล่างและภาคตะวันออกของประเทศไทย
มีลักษณะทั่วไปคล้ายกับเต่ากระอานถิ่นเหนือ ("B. baska") แต่มีจมูกที่งอนกว่า และมีรายงานการพบฟอสซิลที่จังหวัดพระนครศรีอยุธยาด้วย
เต่ากะอานถิ่นใต้ เป็นเต่าอีกชนิดหนึ่งที่ใกล้สูญพันธุ์ เพราะถูกล่าเอาไปทำเป็นอาหารหรือเชื่อว่าเป็นยาบำรุง ในกัมพูชาถูกเรียกว่า "เต่าหลวงกัมพูชา" เนื่องจากในอดีตมีแต่เพียงสมาชิกราชวงศ์เท่านั้นที่จะบริโภคไข่เต่าชนิดนี้ได้ ปัจจุบันสามารถเพาะขยายพันธุ์ได้แล้วโดยศูนย์วิจัยและพัฒนาประมงน้ำจืดจังหวัดสตูล ในสังกัดกรมประมง เช่นเดียวกับเต่ากระอานถิ่นเหนือ และเต่าจาน ("B. borneoensis") ซึ่งเป็นเต่าในสกุลเดียวกัน
 และรวมถึงมีการขยายพันธุ์ได้ด้วยหน่วยงานอนุรักษ์ของทางการกัมพูชาด้วย
การจำแนก.
แบ่งออกได้เป็น 2 ชนิดย่อย
ชีวิตพิศวงของวอลเตอร์ มิตตี้

ชีวิตพิศวงของวอลเตอร์ มิตตี้  เป็นภาพยนตร์อเมริกา แนวดราม่า-ตลก ผจญภัย โรแมนติก กำกับและร่วมอำนวยการสร้างและนำแสดงโดย เบน สติลเลอร์ โดยมี กอร์ เวอร์บินสกี เป็น executive procuder
โรคทางเดินหายใจตะวันออกกลาง

โรคทางเดินหายใจตะวันออกกลาง  หรือ โรคเมอร์ส  หรือโรคติดเชื้อไวรัสโคโรน่าสายพันธุ์ใหม่ 2012 เป็นการติดเชื้อไวรัสในทางเดินหายใจซึ่งเกิดจากเชื้อโคโรนาไวรัสที่เกี่ยวข้องกับกลุ่มอาการทางเดินหายใจตะวันออกกลาง หรือ MERS-CoV ซึ่งเป็นเบตาโคโรนาไวรัสที่เคยติดต่อในค้างคาว และยังตรวจพบภูมิคุ้มกันต่อไวรัสนี้ในอูฐ อย่างไรก็ดีแหล่งที่มาของเชื้อนี้ยังไม่ชัดเจน อาการของโรคอาจไม่มีเลยหรือมีเพียงเล็กน้อย ไปจนถึงรุนแรง ขึ้นอยู่กับอายุและระดับความเสี่ยงของผู้ป่วย โดยทั่วไปอาการที่พบได้แก่ มีไข้ ไอ ท้องเสีย และหายใจลำบาก โรคนี้มักมีอาการรุนแรงในผู้ที่มีปัญหาสุขภาพอื่นร่วมด้วย
รายแรกของโรคนี้ได้รับการวินิจฉัยเมื่อเดือนมิถุนายน ค.ศ. 2012 โดยนายแพทย์อาลี โมฮัมเหม็ด ซากี (Ali Mohamed Zaki) แพทย์ชาวอียิปต์ ที่โรงพยาบาล ดร.โซลิแมน ฟาคีห์ (Dr. Soliman Fakeeh Hospital) ในเมืองญิดดะฮ์ ประเทศซาอุดีอาระเบีย โดยผู้ป่วยส่วนใหญ่พบในคาบสมุทรอาหรับ มีรายงานผู้ป่วยมากกว่า 2,600 รายจนถึงเดือนมกราคม ค.ศ. 2021 รวมถึง 45 รายใน ค.ศ. 2020 โดยประมาณ 35% ของผู้ที่ได้รับการวินิจฉัยว่าเป็นโรคนี้เสียชีวิต การระบาดใหญ่เกิดขึ้นในประเทศเกาหลีใต้ใน ค.ศ. 2015 และในประเทศซาอุดีอาระเบียใน ค.ศ. 2018
MERS-CoV เป็นไวรัสในกลุ่มโคโรนาไวรัส ซึ่งเชื่อว่ามีแหล่งกำเนิดจากค้างคาว อย่างไรก็ตาม มนุษย์มักได้รับเชื้อจากอูฐ โดยผ่านการสัมผัสโดยตรงหรือผ่านละอองทางเดินหายใจ การแพร่เชื้อจากคนสู่คนมักต้องอาศัยการสัมผัสใกล้ชิดกับผู้ป่วย การแพร่กระจายนอกโรงพยาบาลเกิดขึ้นได้น้อย ดังนั้นความเสี่ยงของโรคนี้ต่อประชากรโลกในภาพรวมจึงถือว่าต่ำอย่างมีนัยสำคัญ การวินิจฉัยทำได้โดยการตรวจ rRT-PCR จากตัวอย่างเลือดและทางเดินหายใจ
ปัจจุบันยังไม่มียาหรือวัคซีนเฉพาะสำหรับโรคนี้ แต่มีการวิจัยและพัฒนาอยู่หลายแนวทาง องค์การอนามัยโลก (WHO) แนะนำว่าผู้ที่สัมผัสกับอูฐควรล้างมือ และไม่สัมผัสอูฐที่ป่วย อีกทั้งยังแนะนำให้ปรุงอาหารจากผลิตภัณฑ์อูฐให้สุกก่อนบริโภค สำหรับการรักษาให้เน้นการบรรเทาอาการและการพยุงการทำงานของร่างกาย
การติดเชื้อ MERS ที่ผ่านมาอาจทำให้เกิดภูมิคุ้มกันแบบปฏิกิริยาข้ามกัน (cross-reactive immunity) ต่อเชื้อ SARS-CoV-2 และสามารถให้การป้องกันบางส่วนต่อโรคโควิด-19 อย่างไรก็ตาม มีรายงานว่าการติดเชื้อร่วมกันระหว่างเชื้อ SARS-CoV-2 และ MERS เป็นไปได้ และอาจนำไปสู่เหตุการณ์การผสมพันธุกรรมของไวรัส (recombination)
อาการและอาการแสดง.
รายงานในช่วงแรกของการระบาดระบุว่าโรคนี้มีความคล้ายคลึงกับกลุ่มอาการทางเดินหายใจเฉียบพลันรุนแรง หรือโรคซาร์ส (SARS) และสื่อมวลชนเคยเรียกเชื้อนี้ว่าไวรัสคล้ายซาร์สที่พบในซาอุดิอะราเบีย (Saudi Arabia's SARS-like virus) ผู้ป่วยรายแรกที่พบเมื่อเดือนมิถุนายน ค.ศ. 2012 มีอาการไข้ ไอมีเสมหะ และหายใจลำบาก
การทบทวนกรณีผู้ป่วย 47 รายที่ได้รับการยืนยันทางห้องปฏิบัติการในประเทศซาอุดีอาระเบียพบว่า อาการที่พบบ่อยที่สุด ได้แก่ ไข้ (98%) ไอ (83%) หายใจลำบาก (72%) และปวดกล้ามเนื้อ (32%) นอกจากนี้ยังมีอาการทางระบบทางเดินอาหารพบได้บ่อย ได้แก่ ท้องเสีย (26%) อาเจียน (21%) และปวดท้อง (17%) โดยมีผู้ป่วยถึง 72% ที่ต้องใช้เครื่องช่วยหายใจ ในกลุ่มผู้ป่วยนี้มีสัดส่วนชายต่อหญิงประมาณ 3.3 ต่อ 1
การศึกษาเกี่ยวกับการระบาดของโรคเมอร์สภายในโรงพยาบาลแห่งหนึ่งประเมินว่าระยะฟักตัวเฉลี่ยของโรคคือ 5.5 วัน (ช่วงความเชื่อมั่น 95% อยู่ระหว่าง 1.9 ถึง 14.7 วัน) โรคนี้สามารถเป็นได้ตั้งแต่ไม่มีอาการเลย ไปจนถึงปอดอักเสบรุนแรงที่นำไปสู่กลุ่มอาการหายใจลำบากเฉียบพลัน (ARDS) นอกจากนี้ยังมีรายงานพบภาวะไตวาย, ภาวะเลือดแข็งตัวในหลอดเลือดแบบแพร่กระจาย (DIC), และเยื่อหุ้มหัวใจอักเสบอีกด้วย
การระบาดของโคโรนาไวรัสสายพันธุ์ใหม่ 2012 พ.ศ. 2556

การระบาดของโคโรนาไวรัสสายพันธุ์กลุ่มอาการโรคทางเดินหายใจตะวันออกกลาง ปี พ.ศ. 2556 เป็นการระบาดของไวรัส "betacoronavirus" สายพันธุ์ใหม่แต่เดิมถูกเรียกว่า โคโรนาไวรัสสายพันธุ์ใหม่ 2012  หรือโคโรนาไวรัสสายพันธุ์ใหม่ ปัจจุบันได้รับการกำหนดชื่อว่าโคโรนาไวรัสสายพันธุ์กลุ่มอาการโรคทางเดินหายใจตะวันออกกลาง  หรือ MERS-CoV ถูกพบครั้งแรกในผู้เปลี่ยนจากซาอุดีอาระเบีย เมื่อเมษายน 2556
การติดเชื้อ MERS-CoV จะทำให้เกิดกลุ่มอาการโรคทางเดินหายใจตะวันออกกลาง  หรือ MERS
รายงานผู้ป่วย.
มาเลเซีย.
16 เมษายน 2557 มาเลเซียรายงานผู้เสียชีวิตรายแรกจาก MERS-CoV เป็นผู้ป่วยชายวัย 54 ปี เดินทางมาจากญิดดะฮ์ ซาอุดีอาระเบีย พร้อมกับกลุ่มผู้แสวงบุญ 18 คน ในช่วง 15-28 มีนาคม 2557 เริ่มมีอาการ 4 เมษายน และไปตรวจรักษาที่คลินิกในรัฐยะโฮร์เมื่อ 7 เมษายน ถูกรับไว้รักษาในโรงพยาบาลตั้งแต่ 9 เมษายน และเสียชีวิตเมื่อ 13 เมษายน
อัตราป่วยตาย

ทางระบาดวิทยา อัตราป่วยตาย หรือ อัตราตายของผู้ป่วยรายโรค  คือสัดส่วนของการเสียชีวิตในกลุ่มประชาชนของ "ผู้ป่วย" ตลอดการดำเนินโรค ส่วนใหญ่แสดงเป็นร้อยละ หมายถึงค่าความเสี่ยง
สีเรียงเซียนโต๊ด

สีเรียงเซียนโต๊ด  เป็นภาพยนตร์แนวคอเมดี้ กำกับและเขียนบทโดย ศุภกิจ ตังทัตสวัสดิ์ ออกฉายในโรงภาพยนตร์โดยสหมงคลฟิล์ม อินเตอร์เนชั่นแนล ในวันที่ 30 มกราคม พ.ศ. 2557 นำแสดงโดย ชาคริต แย้มนาม, สุเทพ โพธิ์งาม, อัครินทร์ อัครนิธิเมธรัฐ และภัทรา อธิราษฎร์กุล ภาพยนตร์ทำรายได้ 10 ล้านบาท
ปฏิบัติการลับข้ามแดน

ปฏิบัติการลับข้ามแดน  เป็นทีวีซีรีส์อเมริกาแนวดราม่าย้อนยุค สร้างสรรค์และอำนวยการสร้างโดยอดีตซีไอเอ Joe Weisberg
เป็นเรื่องของ Elizabeth (Keri Russell) และ Philip Jennings (Matthew Rhys) สายลับรัสเซีย ที่แฝงตัวมาเป็นคู่สามีภรรยาชาวอเมริกาในช่วงสงครามเย็น
ซีรีส์เรื่องนี้เน้นไปที่ชีวิตส่วนตัวและชีวิตการทำงานเป็นสายลับของสองสามีภรรยาเจนนิงส์ บางครั้งสอดแทรกเหตุการณ์ที่เกิดขึ้นจริงเข้าไปในเรื่องด้วย ผู้สร้างกล่าวว่าโดยแก่นแท้แล้ว ซีรีส์เรื่องนี้เป็นเรื่องของชีวิตสมรสและอุปสรรค
เอ็นแทรนซ์

เอ็นแทรนซ์  เป็นกลุ่มดนตรีอิเล็กทรอนิกส์จากอังกฤษที่ก่อตั้งโดย เควิน โอทูล กับ เดล ลองเวิร์ท ในปี 1990 กลุ่มดนตรีขายได้มากกว่า 5 ล้านกอปปี ทั่วโลก และ มีบางชิงเกิลฮิตของพวกเขา "Set You Free" "Forever" รวมทั้งการคัฟเวอร์เพลงดิสโก้ที่นิยมในช่วงยุค 1970 ด้วยได้แก่เพลง "Stayin' Alive" "D.I.S.C.O." และ "Da Ya Think I'm Sexy?
ร่าง (ภาพยนตร์)

ร่าง  เป็นภาพยนตร์แนวสยองขวัญสั่นโสตประสาท กำกับโดย ภณ วรวรัญญู ออกฉายในโรงภาพยนตร์โดยGolden A Entertainment ในวันที่ 9 มกราคม พ.ศ. 2557 นำแสดงโดย พอลล่า เทเลอร์ ,วนิสา นุชนนท์ ,อัฒรุต คงราศรี ,ต่อพงศ์ กุลอ่อน ,รติกาล ศรศิลป์ ,ชาลี ไท ,นิธิพนธ์ ดุริยะสีห์หกุล ,ศุภชัย อนุสถิตย์วัฒนา ,รัมภา จิรสมิทธา ,มนสิชา เกิดโกสุม ,ถิร ชุติกุล และปรเมศร์ น้อยอ่ำ
เรื่องย่อ.
เรื่องราวของสาวชื่อ เอมมี่ (พอลล่า เทเลอร์) ต้องเปลี่ยนแปลงชีวิตกะทันหันเมื่อเธอตั้งท้องกับแฟนหนุ่ม ซึ่งใช้ชีวิตด้วยกันโดยไม่ได้แต่งงาน เอมมี่ถูกแฟนหนุ่มหลอกไปทำแท้ง และทิ้งเธอไปอย่างไม่สนใจใยดี อีกทั้งเอมมี่ยังได้รับข่าวร้ายอีกว่ามดลูกของเธอบอบช้ำอย่างหนักจากการทำแท้ง ทำให้เธอจะมีลูกไม่ได้อีกต่อไป
อีกด้านหนึ่ง ยังมีเด็กหญิงอายุ 10 ขวบ โมบาย (วนิสา นุชนนท์) ที่ต้องสูญเสียแม่จากการถูกโจรปล้นร้านขายของเล็ก ๆ ที่แม่ของเธอทำมาหากินเลี้ยงปากท้อง สิ่งสุดท้ายที่แม่เหลือไว้ให้คือ ตุ๊กตาตัวโปรดของเธอ 
ตั้งแต่นั่นมาโมบายก็ไม่พูดคุยกับใคร เอมมี่รู้สึกถูกชะตาจึงรับอุปการะโมบายมาเลี้ยงดู เพื่อทดแทนการสูญเสียของกันและกัน แต่สิ่งที่ตามโมบายมาคือวิญญาณที่ยังคงห่วงลูก ขณะที่เอมมี่ก็เจ็บปวดกับภาพความหลังที่ยังคงฝังใจเธอตลอดมา เรื่องราวความรักความผูกพันของคำว่าแม่กำลังเริ่มต้นขึ้นพร้อมกับความสยอง ที่จะมาในทุกขณะ ทุกลมหายใจ
หมู่เกาะดิเอโกรามิเรซ

หมู่เกาะดิเอโกรามิเรซ  เป็นหมู่เกาะขนาดเล็กตั้งอยู่ทางใต้สุดของประเทศชิลีราว 105 ม. ทางทิศตะวันตก-ตะวันตกเฉียงใต้ของแหลมฮอร์น และห่าง 93 กม. ทางทิศใต้-ตะวันออกเฉียงใต้ของหมู่เกาะอิลเดฟอนโซ หมู่เกาะมีความยาวทิศเหนือ-ใต้ 8 กม. แบ่งเป็นสองกลุ่มคือ กลุ่มทิศเหนือมีเกาะ 6 เกาะ และทิศใต้มีขนาดใหญ่กว่า ห่างกันราว 3 กม. เกาะที่ใหญ่ที่สุดได้แก่ เกาะอิสลาบาร์โตโลเม และเกาะอิสลากอนซาโล ทั้งสองเกาะอยู่ในกลุ่มทิศใต้ หมู่เกาะนี้ถือเป็นจุดใต้สุดของทวีปอเมริกาใต้ เกาะที่อยู่ใต้สุดคือเกาะอากิลา ที่จุดพิกัด 56°32'9"S
มีการพบหมู่เกาะนี้ครั้งแรกเมื่อวันที่ 12 กุมภาพันธ์ ค.ศ. 1619 โดยคณะเดินทางของการ์เซีย เด โนดัลและได้ตั้งชื่อหมู่เกาะนี้ตามนักจักรวาลวิทยาและนักเดินทาง ดิเอโก รามิเรซ เด อาเรยาโน
หั่มช้อยกอน

หั่มช้อยกอน หรือ ผักดำ ภาษาจีนกลางเรียก เหมย์กันไช่  หรือ เหมย์ไช่  เป็นผักดองแบบจีนชนิดหนึ่ง ซึ่งทำจากผักขมที่ชาวจีนเรียกว่าชุนไฉ่ หรือผักกวางตุ้ง ที่นำมาขยำกับเกลือ แล้วบีบน้ำออกจนแห้ง หมักไว้ในโอ่งสองคืน แล้วตากแดดจนแห้งสนิท เป็นสีดำ มีกลิ่นเฉพาะตัว ใช้ทำอาหารได้หลายชนิด เช่น นึ่งกับหมูบะช่อ ทำเคาหยก และผักดำต้มหมูสามชั้น
ผักดำต้มหมูสามชั้น ทำจากหมูสามชั้นต้มกับผักดำนำผักดำไปล้างแล้วแช่ในน้ำต้มสุกจนนิ่ม หั่นป็นท่อนนำไปผัดกับน้ำมัน แล้วจึงนำไปต้มกับหมูสามชั้น ใช้เวลาเคี่ยวนานจนกว่าจะนุ่ม นิยมใส่เหล้าแดงเพื่อเพิ่มความหอม นิยมทำในงานบุญเทศกาลต่างๆ
อารัง ภูตสาวรักนิรันดร์

อารัง ภูตสาวรักนิรันดร์ (เกาหลี: 아랑사또전, อารัง ซาโตจอน) เป็นละครโทรทัศน์แนวโรแมนติก ดราม่า และแฟนตาซี เป็นเรื่องราวของชายหนุ่มและวิญญาณผีสาวที่ต้องมาเกี่ยวข้องอย่างน่าแปลกประหลาด และประสบกับเรื่องเหนือธรรมชาติสุดสลับซับซ้อน เขียนบทโทรทัศน์โดยจอง ยุนจอง กำกับโดยคิม ซังโฮ และ จอง แทยุน ออกอากาศทางบริษัทกระจายเสียงและแพร่ภาพมุนฮวา‎ ทุกวันพุธและพฤหัสบดี เวลา 21.55 น. เริ่มตั้งแต่วันพุธที่ 15 สิงหาคม ถึงวันพฤหัสบดีที่ 18 ตุลาคม พ.ศ. 2555 ความยาว 20 ตอน และมีตอนพิเศษเพิ่มอีก 1 ตอน รวมเป็น 21 ตอน
เนื้อเรื่องย่อ.
ในสมัยโชซอน เขตแดนระหว่างโลกมนุษย์และวิญญาณได้ถูกทำลายลง ทำให้เหล่าวิญญาณและภูตผีต่าง ๆ ออกมาปะปนในโลกมนุษย์ โดยที่มนุษย์ไม่สามารถมองเห็นได้ เว้นแต่คิม อึนโอเท่านั้นที่มีสัมผัสพิเศษมาตั้งแต่วัยเด็ก
อึนโอออกเดินทางไปยังเมืองมีรยังเพื่อตามหาแม่ที่หายสาบสูญไปเมื่อ 3 ปีก่อนพร้อมกับทลซเว ผู้ติดตาม ระหว่างทางไปมีรยังนั้น อึนโอพบกับอารัง ผีสาวความจำเสื่อม เธอจับได้ว่าเขามองเห็นผีเลยขอร้องให้เขาช่วยสืบหาตัวตนที่แท้จริงและสาเหตุการตายของเธอ แต่ชายหนุ่มปฏิเสธอย่างสิ้นเชิง อารังไม่ยอมแพ้ง่าย ๆ เธอวางแผนให้พังอุล มูดัง (ร่างทรง) ที่ได้ยินเสียงเธอ จัดการให้เขากลายเป็นนายอำเภอของเมืองนี้ ทั้งคู่จึงตกกระไดพลอยโจนไปพัวพันกับเรื่องราวลึกลับสุดแปลกประหลาด จนกระทั่งในวันหนึ่งศพของอี ซอริมถูกค้นพบ ทำให้รู้ว่าอารังคือวิญญาณของซอริมที่ถูกฆ่าตาย 
เขายังพบสุสานกระดูกที่เกี่ยวข้องกับการฆาตกรรมหลายคดี ทั้งยังมีที่กักขังวิญญาณและปิดกั้นไม่ให้สวรรค์มองเห็น โดยเรื่องนี้เกี่ยวข้องกับใต้เท้าชเว ขุนนางกังฉินผู้มีอิทธิพลสูงสุดของเมือง เงื่อนปมไม่สิ้นสุดเพียงเท่านั้น เพราะปิ่นปักผม สมบัติชิ้นเดียวที่เขาทิ้งไว้ให้แม่กลับตกอยู่กับอารัง การตายของซอริม การหายตัวไปของแม่ เหล่าวิญญาณและความลับในบ้านของใต้เท้าชเว สุดท้ายแล้วกลับกลายเป็นเรื่องเดียวกัน
การแจกแจงความน่าจะเป็น

ในความน่าจะเป็นและสถิติศาสตร์ การแจกแจงความน่าจะเป็นกำหนดความน่าจะเป็นให้เซตย่อยของผลลัพธ์การทดลองสุ่ม การสำรวจหรือวิธีอนุมานทางสถิติที่วัดได้ทั้งหมด ตัวอย่างการแจกแจงความน่าจะเป็นพบได้ในการทดลองที่ปริภูมิตัวอย่างไม่เป็นตัวเลข ซึ่งการแจกแจงจะเป็นการแจกแจงประเภท การทดลองที่ปริภูมิตัวอย่างเข้ารหัสด้วยตัวแปรสุ่มวิยุต ซึ่งการแจกแจงสามารถระบุได้ด้วยฟังก์ชันมวลของความน่าจะเป็น และการทดลองที่ปริภูมิตัวอย่างเข้ารหัสด้วยตัวแปรสุ่มต่อเนื่อง ซึ่งการแจกแจงสามารถเจาะจงได้ด้วยฟังก์ชันความหนาแน่นของความน่าจะเป็น การทดลองที่ซับซ้อนกว่า เช่น การทดลองที่เกี่ยวข้องกับกระบวนการสโทแคสติกที่นิยามในเวลาต่อเนื่อง อาจต้องใช้เมเชอร์ความน่าจะเป็นที่เจาะจงน้อยกว่า
ฟังก์ชันความหนาแน่นของความน่าจะเป็น.
การแจกแจงความน่าจะเป็นของตัวแปรสุ่มต่อเนื่อง (Continuous Random Variable) X แสดงในรูปฟังก์ชันความหนาแน่นของความน่าจะเป็นซึ่งมีคุณสมบัติ ดังนี้
สำหรับตัวแปรสุ่มต่อเนื่อง <math>Pr[X=x] = 0</math> และค่าความน่าจะเป็นจะหาได้เมื่อหาความน่าจะเป็นที่ตัวแปรสุ่มจะตกในช่วงใดช่วงหนึ่งแล้ว 
<math>Pr(a\leq x\leq b = Pr(a<x\leq b) = Pr(a\leq x
หฺวันซิ่วชันจฺวัง

หฺวันซิ่วชันจฺวัง  แปลว่า บ้านพักเชิงเขาโอบล้อมด้วยความงาม (Mountain Villa with Embracing Beauty) เป็นสวนซึ่งตั้งอยู่ที่เลขที่ 272 ถนนจิ่งเต๋อ (景德路 272号) ภายในบริเวณของพิพิธภัณฑ์งานเย็บปักถักร้อย (Embroidery Museum) ใกล้กับศูนย์กลางเมืองซูโจว มณฑลเจียงซู ประเทศสาธารณรัฐประชาชนจีน หฺวันซิ่วชันจฺวังได้รับการบัณทึกให้เป็นแหล่งมรดกโลกในปี 1997 โดย องค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) ร่วมกับสวนโบราณเมืองซูโจวแห่งอื่น ๆ อีกสามแห่งที่ได้รับการบันทึกในปีเดียวกัน สวนแห่งนี้อาจนับได้ว่ามีอายุเก่าแก่ที่สุดในบรรดาสวนโบราณแห่งเมืองซูโจว
ประวัติ.
ประวัติหฺวันซิ่วชันจฺวังอาจย้อนกลับไปได้ถึงสมัยราชวงศ์จิ๋น (ค.ศ. 265–420) เมื่อหวัง สฺวิน (王旬) เสนาบดีธรรมการ และหวัง หมิน (王珉) พี่ชายของเขา ได้บริจาคที่พำนักของพวกตนเพื่อสร้างเป็นวัดธรรมทัศน์ (景德寺) ต่อมาในสมัยห้าราชวงศ์ วัดดังกล่าวกลายเป็นสวนผาทอง (金谷园) โดยมีเฉียน ยฺเหวียนเหลียว (钱元璙) บุตรของพระเจ้าเฉียน หลิว (Qian Liu; 錢鏐) เป็นเจ้าของ ต่อมาในสมัยราชวงศ์ซ่ง บัณฑิตจู จั่งเหวิน (朱长文) จึงได้เป็นเจ้าของ
หลายร้อยปีต่อมา สวนนี้ได้รับการบูรณะหลายหน ในช่วงราชวงศ์หมิง สวนได้ใช้เป็นวิทยาลัยวรรณกรรมโบราณ (学道书院) และต่อมากลายเป็นสำนักผู้ตรวจเสบียง (Office of Provisions Supervisor)
ในปี 1573 สวนแห่งนี้ใช้เป็นจวนของเชิน ฉือสิง (申时行) ข้าหลวงใหญ่ ครั้นปลายราชวงศ์หมิงถึงต้นราชวงศ์ชิง เชิน จี้ขุย (申继揆) ทายาทของเชิน ฉือสิง ได้สร้างสวนฉฺวี (蘧园) ขึ้นที่นี้
ในรัชกาลพระเจ้าเฉียนหลงแห่งราชวงศ์ชิง สวนฉฺวีใช้เป็นจวนของเจี่ยง จี๋ (蒋楫) อธิบดีกรมร่มธง (Director of Jurisdiction Department) เจี่ยง จี๋ ได้สร้างหอรโหฐาน (求自楼) ขึ้น พร้อมงานสถาปัตยกรรมหินอยู่ด้านหลังหอ เขายังขุดสระหิมะโปรยปราย (飛雪池) กับทั้งอาคารและศาลาอีกหลายหลัง จากนั้น สวนได้เปลี่ยนเจ้าของเป็นปี้ ยฺเหวียน (毕沅) เสนาบดี (Imperial Secretary of State) และซุน ชื่ออี้ (孙士毅) ประธานองคมนตรี (Chief Counselor) ตามลำดับ ครั้นปี 1807 ซุน จุน (Sun Jun) หลานของซุน ชื่ออี้ ขอให้เกอ ยฺวี่เหลียง (戈裕良) ผู้เชี่ยวชาญด้านปฏิมากรรมหิน บูรณะสวน สวนนี้จึงมีชื่อเสียงด้านปฏิมากรรมหินแต่นั้นมา ภายหลัง หวัง โจว (Wang Zhou) ซื้อสวนนี้ไว้และเปลี่ยนชื่อสวนเป็นชื่อปัจจุบัน
ในปี 1949 หฺวันซิ่วชันจฺวังตกเป็นสมบัติของรัฐ และในปี 1988 ได้รับการบันทึกให้เป็นสถานที่สำคัญทางประวัติศาสตร์ของประเทศจีน
การออกแบบ.
หฺวันซิ่วชันจฺวังมีพื้นที่ขนาด 2,180 ตารางเมตร ประกอบด้วยส่วนสำคัญสามส่วน คือ สารทบรรพต (Autumn Hill) สระหิมะโปรยปรายซึ่งมีน้ำไหลมาจากน้ำตกชื่อ ธารหิมะโปรยปราย (Flying Snow Spring) และโถงหลัก ศิลปกรรมและปฏิมากรรมหินภายในสวนนี้ได้แสดงถึงงานหินที่หลากหลายของสวนจีน นอกจากนั้นยังมีการจำลองเอายอดเขาที่สำคัญทั้งห้าของประเทศจีนมาไว้ และเป็นที่สำหรับเรียนรู้การจัดพื้นที่ขนาดเล็กให้เกิดความรู้สึกกว้างขวางขึ้นได้อย่างดี
สกุลหญ้าจิ้มฟันควาย

สกุลหญ้าจิ้มฟันควาย (อังกฤษ: "Arundina") เป็นสกุลหนึ่งของกล้วยไม้ และมีเพียงสปีชีส์ของ "Arundina graminifolia" เป็นสปีชีส์เดียวได้รับการยอมรับในสกุลหญ้าจิ้มฟันควาย ซึ่งกระจายพันธุ์ในเอเชียเขตร้อน ได้แก่ ประเทศพม่า, ประเทศอินเดีย, ประเทศศรีลังกา, ประเทศเนปาล, ประเทศไทย, ประเทศเวียดนาม, หมู่เกาะรีวกีว, ประเทศมาเลเซีย, ประเทศสิงคโปร์, ประเทศจีน ถึง ประเทศอินโดนีเซีย, ประเทศฟิลิปปินส์ และในเกาะนิวกินี และถูกนำเข้าและปรับตัวให้เข้ากับสิ่งแวดล้อมในเรอูว์นียง, ประเทศฟีจี, เฟรนซ์พอลินีเชีย, ประเทศไมโครนีเชีย, หมู่เกาะเวสต์อินดีส, ประเทศคอสตาริกา, ประเทศปานามา, ประเทศเบลีซ, รัฐฮาวาย ซึ่งถูกในชื่อสามัญว่า bamboo orchid
คำอธิบาย.
เป็นกล้วยไม้ดิน เจริญเติบโตทางด้านข้าง มีเหง้าสั้น ๆ อยู่ใต้ดิน ส่วนลำต้นเหนือดินขึ้นเป็นลำยาวตรง ต้นสูงระหว่าง 30-200 เซนติเมตร ใบเป็นรูปแถบเรียวยาว ปลายใบแหลม ลักษณะคล้ายต้นหญ้าขนาดใหญ่ ช่อดอกออกจากกลางยอด ทยอยบานจากล่างขึ้นบน มีช่อสั้น จะบานครั้งละ 1-2 ดอก ในช่วงเดือนมิถุนายนถึงเดือนธันวาคม ดอกมีขนาด 2-8 เซนติเมตร กลีบกางออก กลีบปากเป็นทรงกลม กางออกกว้าง กลุ่มเรณูมี 8 กลุ่ม
และได้แพร่กระจายเป็นพืชรุกรานไปทั่วเกาะใหญ่ของฮาวาย และพบได้ทั่วไปในพื้นที่กลางภูเขา
ลักษณะเด่น.
เป็นกล้วยไม้ขนาดใหญ่ สามารถแตกหน่อได้ มีใบยาว ปลายใบเว้าและโค้งลงเล็กน้อย ในแต่ละช่อจะมีประมาณ 5-12 ดอก กลีบดอกกว้างหนา โคนสอบ พื้นกลีบสีขาวอมฟ้า มีลายตารางสีน้ำเงินอมฟ้า
การเพาะเลี้ยง.
กล้วยไม้ในสกุลนี้ จะใช้เวลาบานนานถึงสัปดาห์ ชอบอากาศเย็น หากเลี้ยงในที่ที่อากาศร้อนจัด ต้นจะโทรมและช่อดอกฝ่อ
สามารถปลูกเลี้ยงง่ายทั้งในกระถางและลงแปลง สามารถเจริญเติบโตได้แม้ในดินลูกรังแต่ต้องระบายน้ำได้ดี ส่วนใหญ่นิยมใช้ดินใบก้านปูหรือใบก้ามปูผุผสมกับกาบมะพร้าว เพราะ มีน้ำหนักเบา ขนส่งสะดวก และเนื่องจากเป็นพืชที่ชอบน้ำและแสงแดด จึงควรปลูกเลี้ยงบริเวณกลางแจ้ง นิยมขยายพันธุ์ด้วยการแยกตะเกียงที่แตกออกจากก้านดอกหรือแบ่งกอ
สายพันธุ์.
ปัจจุบันมีชนิดย่อยที่ได้รับการยอมรับ 2 ชนิด (พฤษภาคม 2014):
เชิงอรรถและรายการอ้างอิง.
<templatestyles src="Reflist/styles.css" />
วิศรุต หิมรัตน์

วิศรุต หิมรัตน์ (เกิด 6 มกราคม พ.ศ. 2536) ชื่อเล่น โมสต์ เป็นนักแสดงและพิธีกรชาวไทย
ประวัติ.
วิศรุต หิมรัตน์ มีชื่อเล่นว่า โมสต์ เกิดวันที่ 6 มกราคม พ.ศ. 2536 เป็นชาวจังหวัดหนองคาย โดยเป็นบุตรคนที่ 2 จากพี่น้อง 2 คน และมีพี่สาวหนึ่งคน วิศรุตมีภูมิลำเนาจาก จังหวัดหนองคาย จบการศึกษาระดับอนุบาลจาก โรงเรียนอนุบาลนิจจานุเคราะห์ เข้าศึกษาต่อระดับประถมศึกษาจาก โรงเรียนเซนต์ปอลหนองคาย จบการศึกษาระดับมัธยมศึกษาตอนต้นจาก โรงเรียนปทุมเทพวิทยาคาร จังหวัดหนองคาย จบการศึกษาระดับมัธยมศึกษาตอนปลายจาก โรงเรียนอุดรพิทยานุกูล จังหวัดอุดรธานี และปัจจุบันจบการศึกษาระดับอุดมศึกษาจาก คณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง
ปี พ.ศ. 2552 วิศรุตเข้าประกวดดัชชี่บอย แอนด์ เกิร์ล ได้รางวัล Popular Vote หลังจากนั้นทางค่ายเพลงแกรมมี่ก็ติดต่อมา ชวนให้ไปเป็นศิลปินฝึกหัด เริ่มเข้ามาเป็นนักแสดงในช่อง 3 โดยเข้ามาเป็นนักแสดง จากโครงการ "ตามล่าหาน้องแก๊งใหม่" พ.ศ. 2555 ผลงานละครเรื่องแรกที่มีกับทางช่อง คือเรื่อง "น้องใหม่ร้ายบริสุทธิ์" ด้วยการรับบทเป็น "ภูผา" ในปี พ.ศ. 2561 แสดงบทจ้อย ในละคร "บุพเพสันนิวาส"
ปี พ.ศ. 2561 วิศรุตได้เข้าประกวดในรายการ The Mask Line Thai ฉายา หน้ากากกระติ๊บ ในกรุ๊ปไม้ตรี รอบแรก (First Round) ใช้เพลง ก้อนหินกับนาฬิกา (เบิร์ด ธงไชย) รอบที่ 2 (Semi Final) ใช้เพลง ทางของฝุ่น (Atom ชนกันต์) แต่แพ้หน้ากากยักษ์เขียวยักษ์แดงและหน้ากากตุ๊กตุ๊ก และถูกถอดหน้ากากเมื่อวันที่ 3 มกราคม พ.ศ. 2562 พร้อมกับหน้ากากผ้าขาวม้า (ศรัณย่า ส่งเสริมสวัสดิ์)
จุดยืนทางการเมือง.
วิศรุตสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563
สกุลว่านน้ำทอง

สกุลว่านน้ำทอง หรือ Ludisia เป็นกล้วยไม้สกุลหนึ่ง มีสมาชิกเพียงชนิดเดียวคือว่านน้ำทอง Ludisia discolor มีถิ่นกำเนิดในจีนตอนใต้, อินเดียตะวันออกเฉียงเหนือ, ไทย, เวียดนาม, ฟิลิปปินส์, มาเลเซีย, อินโดนีเซีย และพม่า
สกุลแผ่นดินเย็น

สกุลแผ่นดินเย็น หรือ Nervilia iเป็นกล้วยไม้สกุลหนึ่งมีสมาชิก 65 สปีชีส์ มี 6 สปีชีส์ที่พบในออสเตรเลีย ส่วนใหญ่กระจายพันธุ์ในเขตร้อนของเอเชีย ในอินเดียพบ 16 สปีชีส์ และพบในแอฟริกาใต้ 5 สปีชีส์
สปีชีส์ได้แก่:
<templatestyles src="Div col/styles.css"/>
ดับเบิลยูดับเบิลยูอี เน็ตเวิร์ค

ดับเบิลยูดับเบิลยูอี เน็ตเวิร์ค  เป็นช่องโทรทัศน์ผ่านอินเทอร์เน็ต ออกอากาศตลอด 24 ชั่วโมง เดิมทีทางดับเบิลยูดับเบิลยูอี ได้ประกาศว่าดับเบิลยูดับเบิลยูอี เนตเวิร์กจะเปิดใช้บริการในปี 2012 แต่มีเหตุต้องเลื่อนออกไป จนล่าสุดทางดับเบิลยูดับเบิลยูอี ได้ประกาศอีกครั้งว่าดับเบิลยูดับเบิลยูอี เน็ตเวิร์คจะเปิดให้ใช้บริการวันที่ 24 กุมภาพันธ์ 2014 ในประเทศสหรัฐอเมริกาเป็นที่แรก ทั้งนี้ดับเบิลยูดับเบิลยูอี เน็ตเวิร์คมีคิวจะเปิดให้บริการในต่างประเทศต่อไป ไม่ว่าจะเป็น สหราชอาณาจักร, แคนาดา, ออสเตรเลีย, นิวซีแลนด์, สิงคโปร์, ฮ่องกง, เม็กซิโก, สเปน, ตุรกี และกลุ่มประเทศแถบนอร์ดิก ช่วงสิ้นปี 2014 หรือต้นปี 2015 นี้
วอลเลย์บอลหญิงทีมชาติโปแลนด์

วอลเลย์บอลหญิงทีมชาติโปแลนด์  เป็นวอลเลย์บอลทีมชาติจากโปแลนด์ควบคุมโดย สหพันธ์วอลเลย์บอลโปแลนด์ (พีแซดพีเอส) และเป็นตัวแทนของประเทศในการแข่งขันระดับนานาชาติรวมถึงนัดกระชับมิตร
รางวัล.
วอลเลย์บอลชิงแชมป์ยุโรป.
<templatestyles src="Col-begin/styles.css"/>
ลำดับสิ่งประดิษฐ์ของสหรัฐ (หลัง ค.ศ. 1991)

ลำดับสิ่งประดิษฐ์ของสหรัฐอเมริกา (หลัง ค.ศ. 1991) ครอบคลุมความเป็นช่างประดิษฐ์และความก้าวหน้าทางนวัตกรรมของประเทศสหรัฐอเมริกาภายในบริบททางประวัติศาสตร์ ย้อนไปตั้งแต่ยุคร่วมสมัยถึงยุคปัจจุบัน ซึ่งได้บรรลุความสำเร็จโดยนักประดิษฐ์ทั้งหลาย ผู้เป็นทั้งประชากรโดยกำเนิดหรือได้รับเป็นพลเมืองของประเทศสหรัฐอเมริกา การคุ้มครองลิขสิทธิ์ยึดถือสิทธิของบุคคลในการเรียกร้องความคิด ของเขาหรือของเธอเป็นคนแรกที่ได้คิดค้นสิ่งประดิษฐ์ที่เป็นต้นฉบับในคำถาม ตามที่ได้ไฮไลต์ในหัวข้อที่หนึ่ง มาตรา 8, ข้อ 8 ของรัฐธรรมนูญของสหรัฐอเมริกาที่ให้อำนาจการแจกแจงต่อไปนี้ให้กับรัฐสภาคองเกรสแห่งสหรัฐอเมริกา:
ใน ค.ศ. 1641 สิทธิบัตรแรกในอเมริกาเหนือออกให้กับ ซามูเอล วินสโลว โดยศาลทั่วไปของแมสซาชูเซตสำหรับวิธีการใหม่ของการทำเกลือ วันที่ 10 เมษายน ค.ศ. 1790 ประธานาธิบดีจอร์จ วอชิงตัน ลงนามใน กฎหมายสิทธิบัตร 1790 (1 Stat. 109) เพื่อใช้เป็นกฎหมายที่ประกาศว่า สิทธิบัตรจะออกให้กับ "ศิลปะที่มีประโยชน์ใด ๆ, การผลิต, เครื่องยนต์, เครื่องจักร หรืออุปกรณ์ หรือ การปรับปรุงใด ๆ ที่ไม่เป็นที่รู้จักหรือถูกใช้มาก่อน" วันที่ 31 กรกฎาคม ค.ศ. 1790, ซามูเอล ฮอปกินส์ แห่งพิตต์สฟอร์ด, รัฐเวอร์มอนต์ กลายเป็นคนแรกในประเทศสหรัฐอเมริกาในการยื่นแบบและได้รับสิทธิบัตรสำหรับวิธีการที่ดีขึ้นของ "การทำหม้อ และขี้เถ้าไข่มุก" กฎหมายสิทธิบัตร 1836 (Ch. 357, 5 Stat. 117) ชี้แจงเพิ่มเติมกฎหมายสิทธิบัตรประเทศสหรัฐอเมริกา ที่มีขอบเขตของการจัดตั้งสำนักงานสิทธิบัตรเพื่อใช้เป็นที่ยื่นขอจดสิทธิบัตร, ทำการประมวลผล และอนุญาต ขึ้นอยู่กับภาษาและขอบเขตของการประดิษฐ์ของผู้ร้อง สำหรับระยะคุ้มครองสิทธิบัตรจาก 14 ปีที่มีส่วนขยายเพิ่มขึ้นไปอีกถึง 7 ปี อย่างไรก็ตาม ข้อตกลงรอบอุรุกวัยของกฎหมายปี 1994  เปลี่ยนระยะคุ้มครองสิทธิบัตรในประเทศสหรัฐอเมริกาเป็นรวม 20 ปี มีผลสำหรับการยื่นแบบขอสิทธิบัตรในหรือหลังวันที่ 8 มิถุนายน 1995 จึงเป็นการนำกฎหมายสิทธิบัตรของประเทศสหรัฐอเมริกาให้สอดคล้องกับกฎหมายสิทธิบัตรระหว่างประเทศ บทบัญญัติสมัยใหม่ของกฎหมายที่ใช้กับสิ่งประดิษฐ์ถูกนำออกมาใช้ ใน หัวเรื่องที่ 35 ของรหัสสหรัฐอเมริกา (Ch. 950, ตอน 1, 66 Stat 792)
จากปี 1836-2011 สำนักงานสิทธิบัตรและเครื่องหมายการค้าสหรัฐอเมริกา(USPTO) ได้อนุญาตจำนวน 7,861,317 สิทธิบัตร เกี่ยวกับสิ่งประดิษฐ์ที่รู้จักกันดีหลายอย่างตามที่ปรากฏตลอดระยะเวลาที่อยู่ด้านล่าง
ยุคร่วมสมัย (1992-ปัจจุบัน).
หลังสงครามเย็นและช่วงกลางถึงปลายปี 1990s (1992-1999).
1992 สปินเนอร์ (ล้อ)
1994 CMOS เซ็นเซอร์ภาพ
1994 คอมพิวเตอร์ ดีเอ็นเอ
1994 Segway PT 
1994 Quantum cascade laser
1995 Bose–Einstein condensate
1995 Screenless hammer mill
1995 Xtracycle
1995 scroll wheel
1995 JavaScript
1996 Adobe Flash
1996 รถเหยื่อ
1997 การบำบัดจริงด้วยเสมือนจริง
1997 Virtual reality therapy
1998 พัดลม HVLS
1999 Torino scale
1999 Phase-change incubator
1999 Bowtie cotter pin
1999 IBOT
ทศวรรษที่ 2000s.
2002 SERF
2003 Doggles
2003 Fermionic condensate
2003 Slingshot (ระบบการกลั่นไอน้ำ)
2007 nanowire แบตเตอรี่
2008 คอนแทคเลนส์ ไบโอนิค
2008 Trongs
พิทยา ตีบนอก

พิทยา ตีบนอก ([ตีบ-นอก],) ชื่อเล่น แม็ค เป็นนักกีฬายกน้ำหนักทีมชาติไทย รุ่น 85 กิโลกรัมชาย เกิดวันที่ 21 กันยายน พ.ศ. 2534 เป็นชาวจังหวัดสุรินทร์ เขาได้รับอันดับที่ 12 จาก โอลิมปิกฤดูร้อน 2012
ประวัติ.
พิทยาเกิดที่บ้านหนองขวาว หมู่ที่ 12 ตำบลหนองขวาว อำเภอศีขรภูมิ จังหวัดสุรินทร์ เขาสำเร็จการศึกษาชั้นมัธยมศึกษาจากโรงเรียนศีขรภูมิพิสัย และระดับปริญญาตรีจากสถาบันการพลศึกษา วิทยาเขตสุโขทัย
คูมิ นากาดะ

คูมิ นากาดะ (3 กันยายน ค.ศ. 1965 –) เป็นทั้งอดีตนักกีฬาวอลเลย์บอลระดับอาชีพ และเป็นผู้ฝึกสอนทีมฮิซะมิสึสปริงส์ เธอเคยนำทีมชาติญี่ปุ่นเข้ารับรางวัลเหรียญทองแดงในการแข่งขันโอลิมปิกฤดูร้อน 1984 ขณะที่ยังคงเป็นนักเรียนระดับมัธยม แม้จะมีอาการบาดเจ็บที่หัวเข่าอย่างรุนแรงและเรื้อรัง แต่เธอก็ยังคงเป็นหนึ่งในมือเซตระดับแถวหน้าของโลกจนเกษียณอายุจากการเล่นกีฬาของเธอในปี ค.ศ. 1993 ส่วนที่พิเศษไปจากนักกีฬาชาวญี่ปุ่น นะกะดะได้รับการจดจำจากฝ่ายตรงข้ามกับเพื่อนร่วมทีมด้านอารมณ์ที่ผันผวน, การแข่งขันที่ร้อนแรง และลักษณะที่ตรงไปตรงมาทั้งในและนอกสนาม หลังจากยุติการเป็นนางแบบแฟชันและนักพูดสร้างแรงบันดาลใจช่วงระยะเวลาสั้น ๆ ปัจจุบันนะกะดะได้รับเกียรติและเป็นแขกรับเชิญที่ปรากฏตัวในกีฬาและสื่อหลายรายการ ซึ่งเธอเป็นตัวแทนของสปอร์ตส์บิซในกรุงโตเกียว
พ.ศ. 2557 คูมิ นากาดะ ได้ทำหน้าที่เป็นผู้ฝึกสอนทีมฮิซะมิสึสปริงส์ ในการแข่งขันวอลเลย์บอลหญิงชิงแชมป์สโมสรเอเชีย 2014 ที่จังหวัดนครปฐม โดยทีมของเธอสามารถสร้างผลงานได้อย่างโดดเด่น